บัวหลวงจับมือปตท.เปิดสินเชื่อเครือข่าย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ธนาคารกรุงเทพจับมือ ปตท. ให้บริการสินเชื่อครบวงจรประเดิมในลาว ก่อนขยายครอบคลุมธุรกิจในเครือที่ส่งออก
นายคณิต สีห์ ผู้ช่วยผู้จัดการใหญ่สายลูกค้าธุรกิจรายใหญ่ ธนาคารกรุงเทพ เปิดเผยว่า ธนาคารกรุงเทพ สาขาเวียงจันทน์ ได้ร่วมลงนามในสัญญาให้บริการเครือข่ายการค้าระหว่างประเทศ (International Supply Chail Financing) กับบริษัทลาวสมัยพลาสติก ซึ่งเป็นบริษัทผลิตพลาสติกรายใหญ่ในประเทศลาว และถือเป็นการให้บริการครั้งแรกในเอเชีย 
ธนาคารกรุงเทพจะให้บริการทางการเงินครบวงจรแก่ลูกค้าและผู้แทนจำหน่ายในต่างประเทศของบริษัท พีทีที โพลีเมอร์ มาร์เก็ตติ้ง (PTTPM) ซึ่งจะช่วยลดขั้นตอนการชำระเงินระหว่างลูกค้าและผู้แทนจำหน่ายที่ดำเนินธุรกิจในต่างประเทศรวมทั้งช่วยให้ลูกค้าดำเนินธุรกิจอย่างมีประสิทธิภาพและเข้าถึงแหล่งเงินทุนที่ต่ำ ซึ่งจะช่วยเพิ่มศักยภาพในการซื้อสินค้าลดค่าใช้จ่าย ระยะเวลาการจัดส่งสินค้า เพราะไม่ต้องเปิดเล็ตเตอร์ออฟเครดิต (แอลซี) อีกทั้งผู้จำหน่ายสามารถเลือกสกุลเงินในการชำระสินค้าได้ 
นายคณิต กล่าวว่า บริษัท ลาวสมัย พลาสติก เป็นลูกค้าชั้นดีของบริษัท PTTPM ซึ่งผ่านการวิเคราะห์ความเสี่ยงมาอย่างดี ทำให้สามารถต่อยอดการให้บริการและขยายฐานลูกค้าชั้นดีมากขึ้น 
นอกจากนี้ ธนาคารยังมีนโยบายที่จะขยายการบริการดังกล่าวให้กับกลุ่มลูกค้าของ PTTPM ที่มีอยู่ทั่วเอเชีย เช่น จีนและเวียดนาม รวมทั้งมีแผนที่จะขยายการให้บริการสินค้าประเภทอื่นๆ ในเครือ ปตท. เช่น ผลิตภัณฑ์น้ำมันอื่นๆ ด้วย
สำหรับบริษัท PTTPM ดำเนินธุรกิจทางการตลาดและจัดจำหน่ายผลิตภัณฑ์โพลีเมอร์ของกลุ่ม ปตท. ที่ดำเนินธุรกิจพลังงานและปิโตรเคมีอย่างครบวงจร มีกำลังการผลิตโพลีเมอร์รวมกัน 3 ล้านตัน และในปี 2558 จะมียอดขาย 1 แสนล้านบาท จากปีนี้ที่คาดว่าจะมีรายได้ 45 หมื่นล้านบาท
นายคณิต ยังกล่าวถึงลูกค้าในนิคมอุตสาหกรรมมาบตาพุดว่า ยังสามารถชำระหนี้ได้ตามปกติ และไม่ก่อให้เกิดหนี้ที่ไม่ก่อให้เกิดรายได้และยังไม่มีการปรับเงื่อนไขการชำระหนี้
อย่างไรก็ตามในช่วงครึ่งปีหลังมีการคาดการณ์ว่าแนวโน้มอัตราดอกเบี้ยปรับตัวสูงขึ้นจะส่งผลกระทบให้ลูกค้ามในนิคมอุตสาหกรรมต้องแบกรับภาระต้นทุนที่สูงขึ้น ก็ต้องเป็นไปตามสัญญาข้อตกลงการการกู้เงินเดิมที่เป้นอัตราดอกเบี้ยลูกค้ารายใหญ่ชั้นดี(เอ็มแอลอาร์)ลบ 1 % ซึ่งยังไม่มีแผนที่จะทบทวนสัญญาดอกเบี้ยเงินกู้เพื่อช่วยเหลือลูกค้า ทั้งธนาคารกรุงเทพปล่อยกู้โครงการในนิคมมาบตามพุดประมาณ2030% หรือประมาณ 50,000 ล้านบาท ซึ่งเบิกใช้ไปแล้ว 6,000 ล้านบาท